hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu en hu hu hu hu hu hu en hu en hu hu hu hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2015. július 13. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2015. július 13.
A fiatal munkavállalók érdekei nem jelennek meg a kollektív szerződésekben – Konföderációs Ifjúsági Konferencia
A fiatal munkavállalók érdekei, elvárásai nem jelennek meg a kollektív szerződésekben – a többi között erre hívták fel a figyelmet az öt szakszervezeti konföderáció (ÉSZT, Liga, MASZSZ, Munkástanácsok, SZEF) ifjúsági tagozatai a 2015. július 11-12. között tartott közös konferenciájukon, Budapesten. A résztvevők azt várják az ágazati szakszervezetek vezetőitől, hogy a korosztályi szempontokat kiemelten jelenítsék meg az alkufolyamatok során.
Nyugdíjkorhatár és béremelések egyeztetés alatt – A szakszervezetek előterjesztették javaslataikat
A béremelésről, az illetményrendszerekről, a kompenzációról, valamint a béren kívüli juttatásokról egyeztetett Varga Mihály nemzetgazdasági miniszter az Országos Közszolgálati Érdekegyeztető Tanács (OKÉT) tagjaival a tanács ülésén.
A Magyar Köztisztviselők, Közalkalmazottak és Közszolgálati Dolgozók Szakszervezete közleménye
Az Országos Közszolgálati Érdekegyeztető Tanács (OKÉT) csütörtöki ülésén Varga Mihály, a költségvetésért és a társadalmi egyeztetésért felelős miniszter öt éve először tárgyalt a hétszázezer közszolgálati dolgozót képviselő szakszervezeti konföderációk vezetőivel. Minderre azt követően került sor, hogy a szakszervezetek májusban felálltak az asztaltól. Most kiderült; 396 ezer dolgozó számára 2016-ban 220.2 milliárd bérnövekedés várható. A munkavállalók további követeléseiről a Közszolgálati Érdekegyeztető Fórumon (KÉF) és az OKÉT-ban augusztusban folytatódnak a tárgyalások.
Új stratégiával juttatná munkához az embereket az Orbán-kormány
Folyamatosan frissülő humánerőforrás-térképet készít a Türr István Képző és Kutató Intézet (TKKI), elősegítve, hogy a hátrányos helyzetben élők a valós és állandóan változó munkaerő-piaci igényeknek megfelelő szakmát tanulhassanak.
A szakszervezeti vezetők marakodnak – a vasutasok rongyosak
Több száz vasutas szakadt, régi, elhasznált ruhában teljesít szolgálatot. A MÁV azt ígéri, ez év végéig mindenki megkapja az új formaruhát, a dolgozók azonban pesszimisták: ígéretekből van bőven, de ruhából évek óta nincs.
Ötven embert akart a kormány hazacsábítani az Egyesült Királyságból, négyet sikerült
Nem szabad különbséget tenni külföldi és hazai munkavállaló között az Európai Unióban, és tiltani sem lehet a külföldi munkavállalást – mondta Andor László. A volt európai uniós foglalkoztatási biztos szerint nem röghöz kötni kellene, hanem a hazai közeget vonzóvá tenni. A kormány hazacsábító-programja egyelőre nem jött be.
Csapda a közmunkában – Konzervált szegénység
Az EU foglalkoztatási biztosa és hazai kutatók is úgy látják, a magyar kormány eltúlzott méretű közmunkaprogramja nem segíti, inkább gátolja az elhelyezkedés esélyét egy piaci munkahelyen, a szegénységet pedig nagy tömegben konzerválja. Ujhelyi István szocialista EP-képviselő összegezte: a kormány programja épp arra nem jó, ami miatt az egészet kitalálták, nem vezet vissza a piaci munka világába és nem csökkenti a szegénységet.
Lakáscélú támogatás részmunkaidőben: mit lehet, mit nem
Adhat-e a munkáltató részmunkaidőben foglalkoztatott alkalmazottnak ugyanakkora összegű lakáscélú támogatást, mint amennyi a munkabére? – kérdezte olvasónk. Surányi Imréné adószakértő válaszolt.
Munkabérelőleg, munkáltatói kölcsön: melyik, mire adható?
Mikor kötelező a munkabérelőleg, mikor kamatköteles? Kapható-e üdülésre munkáltatói kölcsön, milyen adókövetkezményei vannak a kamatkedvezménynek?
Mi lesz a külföldön dolgozó magyarok nyugdíjával?
Alacsonyabb magyar nyugdíjra számíthatnak azok a magyar munkavállalók, akik Albániában, Macedóniában, Törökországban vagy az Egyesült Államokban szereztek biztosítási időt, de Magyarországon is van legalább 20 év szolgálati idejük, hívja fel a figyelmet a nemzetközi adótanácsadó és könyvvizsgáló cég a Baker Tilly. A hazánk által kötött és kötendő új szociális biztonsági egyezmények értelmében ugyanis a nyugellátás folyósításához szükséges minimális szolgálati idő elérése után nem veszik figyelembe a másik országban ledolgozott éveket.
A szieszta jót tesz a munkahelyi hatékonyságnak
A műszak közbeni délutáni alvás hatékonyabbá teszi a munkavégzést – derül ki egy friss kutatásból.
Kiderült: kilobbizták a vasárnapi zárva tartást
Már a törvény megszületése előtt részletes tervek voltak a vasárnapi munkavégzés tiltására. Egy lobbicsoport a nemzetközi kereskedelmi láncok ellenében a hazai vállalkozások helyzetbe hozásáról győzködte a kormányt – sikerrel. A március 15-től érvényes zárva tartást nehezen bírják az emberek és a kereskedők is, utóbbiak ötletelnek és a korlátozások alól felmentett piacokkal bújnak ki a szigor alól.
Elutasítja a többség a vasfüggönyt
Csak a Fidesz szavazói gondolják úgy, hogy érdemes megépíteni a szerb határra tervezett kerítést. A magyarok többsége szerint a határzár nem fogja megállítani a menekülteket, sőt a kormány kampánya is csak figyelemelterelés. Az MSZP szerint a kabinet nem is a gondokat kívánja felszámolni a kerítésépítéssel, hanem az ország valós problémáiról, a rossz kormányzásáról akarja elterelni a figyelmet.
Szijjártó első „déli sikere”
Magyarország megfigyelőként felvételt nyert a Csendes-óceáni Szövetségbe, ami a kormány déli nyitás politikájának első jelentős latin-amerikai diplomáciai eredménye – tudatta a Külgazdasági és Külügyminisztérium (KKM) vasárnap közleményben.
Gyengüléssel indította a hetet a forint
Kissé gyengült a forint hétfő reggelre a főbb devizákkal szemben a bankközi kereskedésben.Az eurót reggel hét órakor 312,60 forinton jegyezték. Pénteken késő este 311,72 forint volt az árfolyam.
Megszületett a megállapodás Görögországról
Maratoni, több mint tizenhat órás tanácskozás után úgy tűnik, Alekszisz Ciprasz elfogadta az eurózóna által kínált feltételeket, így Görögország megkaphatja a harmadik pénzügyi mentőcsomagot. Az euró erősödni kezdet a megállapodás hírére.
“Mind egyformák vagyunk” – A Pride színes forgatagában
“Na, megyünk, mert várnak a szüleim” – ilyen és ehhez hasonló, számomra szívderítő köszöntések és búcsúk tanúja voltam kordonon innen az idei Pride-on, Zoli oldalán. Ő nemcsak a fent idézett két fiatal lány tanára, hanem afféle baloldali sztár is, így aztán békésen kamillázgattam, amíg szóba elegyedett rajongóival, barátaival, kedvesen köszönt – félve írom – politikusoknak, vagy épp nyilatkozott a sajtó képviselőinek. Mert nekem mindez furcsa. Zoli ugyanis nemcsak sztár, hanem a barátom is.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.